kardosdrur/scandi-wiki huggingface dataset:
Pusjtjino

Pusjtjino (, ) er en lille by på 20.100 indbyggere (2005) beliggende ved floden Oka i den russiske region Moskva oblast ca. 120 km syd for Moskva. For ikke at forveksle byen med andre af samme navn, bliver den ofte omtalt som Pusjtjino ved Oka. På den anden side af floden Oka, ligger Prioksko-Terrasny biosfære reservat.

Området omkring byen Pusjtjino blev ca. år 1500 givet til familien Pushchin (hvis forfar var ven af Pusjkin), der havde det som familiegård indtil det russiske videnskabsakademi i 1956 udvalgte området til oprettelsen af et nyt videnskabscenter. I 1966 fik Pusjtjino officiel status af by. Byen fortsætter med at være et vigtigt forskningscentrum med speciel fokus på mikrobiologi. Omkring en fjerdedel af beboerne er forskere. Iblandt forskningsinstitutterne i Pusjtjino findes:
 Protein forskningsinstitut
 Pusjtjino Radio-astronomy observatorium
 Matematisk institut med fokus på biologiske problemer
 Institut for celle biofysik
 Institut for biokemi og mikroorganismers fysiologi
 Institut for teoretisk og eksperimentel biofysik
 Institut for grundlæggende biologiske problemer
 Pusjtjino statsuniversitet og en afdeling af Moskvas statsuniversitet

Pusjtjino er i de senere år blevet et populært sommerweekend udflugtssted for moskvaborgere, der vil have lidt fred og ro væk fra den store by. Og fred, ren luft og en meget lav kriminalitetsrate har betydet, at en del moskovitter har valgt at flytte dertil.

Eksterne henvisninger 

 Officiel byhjemmeside  
 Pusjtjino videnskabscenter 
 Prioksko-Terrasny biosfære reservat 
 PUSHINO_lj LiveJournal samfund 
 Interaktivt Pusjtjino-kort  
 Wikimapia Pusjtjino-kort 
 Pusjtjino byforum  
 Pusjtjino guide  

Byer i Moskva oblast
Lippe

Lippe er en flod i Nordrhein-Westfalen i Tyskland, og en af sidefloderne til Rhinen fra højre med en længde på 255 km. Floden har sit udspring ved kanten af Teutoburger Wald i Bad Lippspringe nær byen Paderborn. Floden løber vestover gennem Paderborn, Lippstadt og så nordover langs kanten af Ruhrområdet, gennem byerne Hamm, Lünen, Haltern og Dorsten. Floden munder ud i Rhinen ved Wesel.

På grund af spildevand fra industrien og udretning af flodlejet var Lippe i en økologisk frygtelig tilstand. Der gøres nu tiltag for at genoprette dyrelivet i floden. 

Området Lippe er opkaldt efter floden. Det var en delstat i et tysk-romerske rige og er i dag en landkreis i Nordrhein-Westfalen.

Baggrundsstof 
 Lippe – en romersk bosættelse 

Rhinens bifloder
Floder i Nordrhein-Westfalen
Professionshøjskolen University College Nordjylland

Professionshøjskolen UCN udbyder 28 erhvervsakademi- og professionsbacheloruddannelser, en erhvervsuddannelse og 11 overbygningsuddannelser (top-up). Kurser, efter- og videreuddannelse er samlet i UCN act2learn. Center for Undervisningsmidler i Aalborg og Hjørring hører desuden under UCN. UCN har fire campusser i Aalborg, et i Hjørring og et i Thisted.

UCN og de øvrige professionshøjskoler i Danmark blev dannet i forlængelse af Lov om professionshøjskoler for videregående uddannelser, som Folketinget vedtog i 2007. Sektoren omfatter i dag seks professionshøjskoler.

UCN er en fusion mellem flere uddannelsesinstitutioner . Det første år omfattede UCN det tidligere CVU Nordjylland (Hjørring Seminarium, Aalborg Seminarium, Socialpædagogisk Seminarium og Skipper Clement Seminariet) og Sundheds CVU Nordjylland (Sygepleje- og Radiografskolen i Aalborg, Vendsyssel Sygeplejeskole, Danmarks Jordemoderskole i Aalborg samt Fysioterapeut- og ergoterapeutskolen). UCN udbød dengang otte professionsbacheloruddannelser samt en række kurser, efter- og videreuddannelser inden for pædagogik og sundhed.

UCN er den første professionshøjskole, der er fusioneret med et erhvervsakademi. Det skete 1. januar 2009, hvor Nordjyllands Erhvervsakademi (NOEA) blev en del af den nordjyske professionshøjskole.

1. juli 2016 styrkede UCN sine uddannelsesaktiviteter i Thisted, da man overtog uddannelserne til sygeplejerske, pædagog og pædagogisk assistent fra  VIA University College . I forvejen udbød UCN markedsføringsøkonom- og finansøkonomuddannelsen i Thisted.

Pr. 1. januar 2023 læser omkring 9.000 studerende på Professionshøjskolen UCN.

UCN kan også stå for: Uddannelsescentret Nygård i Brøndby.

Uddannelser 
 Administrationsbachelor
 Automationsteknolog
 Bioanalytiker
 Byggetekniker
 Bygningskonstruktør
 Datamatiker
 Designteknolog
 Digital konceptudvikling
 E-handel
 Eksport og teknologi
 El-installatør
 Energimanagement
 Energiteknolog
 Ergoterapeut
 Financial controller
 Finansbachelor
 Finansøkonom
 Forberedelseskursus for flygtninge og indvandrere
 Fysioterapeut
 Innovation og entrepreneurship
 International handel og markedsføring
 International hospitality management
 It-sikkerhed
 It-teknolog
 Jordemoder
 Lærer
 Markedsføringsøkonom
 Multimediedesigner
 Natur- og kulturformidling
 Produktionsteknolog
 Produktudvikling og teknisk integration
 Pædagog
 Pædagogisk assistent
 Radiograf
 Serviceøkonom
 Softwareudvikling
 Sport management
 Sundhedsadministrativ koordinator
 Sygeplejerske
 Vvs-installatør
 Webudvikling

Referencer

Eksterne henvisninger 
 Professionshøjskolen University College Nordjylland
 https://www.linkedin.com/company/university-college-nordjylland

Professionshøjskoler
Uddannelse i Aalborg
 
Etableret i 2008
Uddannelse i Hjørring
Videregående uddannelser i Danmark
Mellemlange videregående uddannelser i Danmark
Bygninger, konstruktioner og anlæg i Aalborg
Bygninger, konstruktioner og anlæg i Thisted
Bygninger, konstruktioner og anlæg i Hjørring
Casino (dans)

Rueda de Casino, også blot kaldet Casino eller Rueda, er en fællesdans, hvor parterne står parvis herre og dame og danner en rundkreds eller et "hjul". En af parterne, kaldet "caller’en", afgør, hvad parterne skal lave ved at råbe navne på en række kombinationer.

Eksterne henvisninger 
 Salsaholic.dk 

Danse
Valgsang

En valgsang er en sang, som et politisk parti eller en gruppe frembringer (eller populariserer) i forbindelse med valgkampen op til et valg.

Af historiske eksempler kan nævnes Oskar Hansens Stauning igen fra 1935.

Politiske valg
Sange
Fototropisme

Fototropisme er et begreb, der bruges om en plantes respons på lys. Ordet kommer af græsk foto, som betyder lys, og tropos – at vende. Som ordet antyder vender planten sig efter lyset, hvilket er en funktion, der styres af nogle plantehormoner kaldet auxiner. Forsøg med fototropisme ledte faktisk til opdagelsen af plantehormoner.

Historie 
Mekanismen bag fototropisme blev første gang udforsket i 1880 af Charles Darwin og dennes søn. De lavede en række forsøg, hvor de afskar toppen af nogle spirer og registrerede at disse ikke længere vendte sig mod lyset. Derpå konkluderede de, at spidsen af planten var kilden til mekanismen og de afdækkede nu denne med henholdsvis en lysgennemtrængelig og en ikke-gennemtrængelig hætte, hvormed man kunne registrere at, hvor lyset kunne komme ind vendte planten sig herefter, men ellers skete der intet. De afdækkede også den del, hvor bøjningen sker, men i dette tilfælde var effekten af afdækkelsen ingen. De havde dermed påvist at det var lyset der fik planten til at vende sig og signalet påbegyndtes i toppen.

I 1913 videreførte den danske botaniker Peter Boysen Jensen forsøgene og adskilte spidsen fra resten af planten med en gelatineblok, hvorigennem et stof kan diffundere, samt med en glimmerplade, som er impermeabel. Dette forsøg viste, at der var tale om et stof, der dannedes i spidsen af en plante og blev transporteret nedad for at signalere, at planten skulle vokse.

Senere forsøg foretaget af den hollandske Frits Went med mere avancerede tekniker har bekræftet teorierne.

Mekanisme 
Auxinerne produceres i en plantes skudspidser på skyggesiden og diffunderer ned til celler længere nede i planten, hvor de påvirker hydrogenionkanaler, som drevet af ATP pumper H+'er ind i cellevæggen, hvormed graden af surhed stiger og et antal enzymer, hvis optimum er ved lav pH, bevirker at de mikrofibriller, der er viklet rundt om cellen, omarrangeres, således at cellen kan blive længere, men ikke bredere. Herefter dannes nye cellevægskomponenter samt nyt cytoplasma alt imens vand ved osmose kommer ind i den centrale vakuole grundet cellevæggens ringe modstandsdygtighed og forstører cellen.

Se også 
 Gravitropisme
 Thigmotropisme

Planter
Sertab Erener

Sertab Erener (født 4. december 1964) er en tyrkisk sanger, bedst kendt internationalt som vinder af Eurovision Song Contest i 2003 med "Everyway That I Can".

Eksterne henvisninger 

 

Sangere fra Tyrkiet
Tyrkiets Eurovision Song Contest-deltagere
Deltagere ved Eurovision Song Contest 2003
Vindere af Eurovision Song Contest
Secret Garden

Secret Garden er en norsk-irsk musikgruppe der specialiserer sig i klassisk musik, ofte blandet med folkemusik, især irsk. Duoen består af den irske violinist og sanger Fionnuala Sherry og den noske komponist, arrangør og pianist Rolf Løvland.

Gruppen blev berømte, da de vandt 1995 Eurovision Song Contest, hvor de repræsenterede Norge, med kompositionen "Nocturne". Sejren var unik da sangen nærmest var instrumental, hvilket var særligt for en Grand Prix vinder. Derudover var sejren også med til at bryde Irlands ubesejrede sejrsrække siden 1992, men nogen mener at dette blot var endnu en irsk sejr, i det at violinisten var irsk, og at musikstilen var irsk folkemusik. På verdensplan har Secret Garden solgt over 3 millioner plader.

Gruppens mest berømte sang, "You Raise Me Up", blev oprindeligt fremført af Johnny Logan og Brian Kennedy, men den er siden blev indspillet i over 100 coverversioner, heriblandt af Josh Groban, Russell Watson, Westlife, Sissel Kyrkjebø, Becky Taylor, Celtic Woman, Lena Park, Robert Tremlett, Il Divo, Rhydian og Sergio Dalma.

Deres nummer "Adagio", med en solo på engelskhorn, blev brugt i Wong Kar-wai-filmen 2046, der udkom i 2004.

Diskografi

Studiealbums

Livealbums

Opsamlingsalbum

Referencer

Eksterne henvisninger 
 

Musikgrupper fra Irland
Musikgrupper fra Norge
Vindere af Eurovision Song Contest
Musikgrupper fra 1995
Deltagere ved Eurovision Song Contest 1995
Norges Eurovision Song Contest-deltagere
Aud Wilken

Aud Wilken (født i 1965 i Østtyskland) er en dansk sangerinde, har dansk fader og (øst)tysk moder, og kom til Danmark i 1974.

Aud Wilken debuterede på The Overlords plade Midnight at the Grooveyard i 1988. Hun medvirkede på The Poets plade The Poets i 1990. Optrådte på en række projekter med Martin Hall og andre i det danske vækstlag indenfor musik.

Aud Wilken blev landskendt i 1995 da hun vandt Dansk Melodi Grand Prix med "Fra Mols til Skagen". Sangen blev ikke spået gode chancer ved Eurovision Song Contest, men sangen fik 92 point og fik en 5. plads, hvilket var Danmarks bedste placering i mange år.

I 1999 gav hun sit bidrag ved indsamlingen til ofrene i Kosovo, i sangen "Selv en dråbe". Samme år 1999 udgav hun CD'en Diamond in the rough (produceret af Kasper Winding og Thomas Blachman, udgivet på Universal (nr. 153 331 2).

I 2007 deltog hun igen i Dansk Melodi Grand Prix, med sangen "Husker du" men kvalificerede sig ikke videre fra semifinalen.

Diskografi 
 Diamond in the rough (1999)

Eksterne henvisninger 
 

Sangere fra Danmark
Vindere af Dansk Melodi Grand Prix
Deltagere ved Eurovision Song Contest 1995
Danmarks Eurovision Song Contest-deltagere
Deltagere ved Dansk Melodi Grand Prix 1995
Deltagere ved Dansk Melodi Grand Prix 2007
Lilly Jansen

Lilly Carla Jansen (28. november 1889 i København – 26. juni 1963) var en dansk skuespiller.

Allerede som barn debuterede Lily Jansen som skuespiller på film hos Nordisk Film i 1908, i hvilket år hun medvirkede i mindst fem film. Hun fortsatte filmarbejdet i 1912, hvor hendes roller efterhånden blev større. Frem til 1924 var hun ansat hos forskellige filmselskaber, hvoraf Filmfabrikken Skandinavien stod for størstedelen af hendes film. Af kendte partier kan nævnes rollen som Agnete i Elverhøj fra 1917.

Efter medvirken i mindst 25 stumfilm trak hun sig tilbage i 1924 efter giftermål med en kontorchef Peder Jørgensen fra Fyens Stifts Sparekasse.

Udvalgt filmografi 
 Urmagerens Bryllup (1908)
 Peters Held (1908)
 Lille Hanne (1908)
 Karneval (1908)
 Gennem Livets Skole (1908)
 Den kvindelige Spion fra Balkan (1912)
 Gud raader (1912)
 Borgens Hemmelighed (1913)
 Den moderne Messalina (1914)
 En Dæmon fra Skovene (1915)
 Karfunkeldronningen (1916)
 Mysteriet Blackville (1917)
 Elverhøj (1917)
 Taksameterkuskens Døtre (1917)
 Hans Kones Mand (1922)

Eksterne henvisninger 
 

Skuespillere fra Danmark
Stumfilmskuespillere fra Danmark
Splint og eventyret (Spirou et l'Aventure)

Splint og eventyret er det første album der er udgivet med Splint og Co.
Det blev udgivet i 1948 og indeholder 6 historier som er tegnet af Jijé.
Det drejer sig om: 

 Luftmødet (Le meeting aérien), 1943
 Rundt i verden med den røde pilot (Autour du monde avec le pilote rouge), 1944
 Tidsrejsen (Le voyage dans le temps), 1944-45
 Bortførelsen af Spip (L'enlèvement de Spip), 1945
 Kviks jeep (La jeep de Fantasio), 1945-46
 Kvik og spøgelset (Fantasio et le Fantôme), 1946

Albummet er på 50 sider og i farver.
Det er endnu ikke udgivet selvstændigt på dansk, men er med i bogen Splint & Co. 1940-1951.

Det var i disse historier at Jijé skabte figuren Kvik (Fantasio), hvis udseende var inspireret af figuren "Busser" fra tegneserien Blondie.

Tegneserier fra Belgien
Phil McGraw

Phillip Calvin McGraw (født 1. september 1950 i Vinita i Oklahoma, USA), bedst kendt som Dr. Phil, er vært for det populære amerikanske psykologiske TV-program Dr. Phil, som blev kendt efter optrædner på The Oprah Winfrey Show.

I 1996 inviterede Oprah Winfrey Phil McGraw ind for at forberede hende til en retssag om en producent i Amarillo i Texas. Winfrey blev så imponeret over McGraw at hun gav ham hele æren for at hun vandt sagen, som fandt sted i 1998. Kort tid senere inviterede hun ham til at optræde i sit program. Hans optræden viste sig at være så sucessful at han begyndte at optræde hver uge som en "Ekspert i samlivsforhold og livsstrategier" ("Relationship and Life Strategy Expert"). I 2002 fik han tildelt sit eget daglige TV-program, Dr. Dr. Phil, produceret af Winfreys Harpo Productions. Han optræder også i Scary Movie 4, som sig selv i filmens introscene sammen med basketball-stjernen Shaquille O'Neal, hvor der bliver gjort nar af gyserfilmen Saw.

Eksterne henvisninger 

 Officiel hjemmeside
 Officiell biografi
 

Gæsteskuespillere i Simpsons
Tv-værter fra USA
Klin

Klin (, ) er en by på (pr. 2016) indbyggere beliggende ved floden Sestra i Moskva oblast ca. 85 km nordvest for Moskva. Hovedvejen M10, der forbinder Moskva og Sankt Petersborg og jernbanestrækning Moskva-Sankt Petersborg, går gennem byen. Under den kolde krig var Klin hjemsted for luftbasen Klin luftbase.

Klin har et større bryggeri, der laver øl under mærket Klinskoje. Et lokalt fodboldhold kaldet Khimik spiller i Moskva oblast divisionen.

Bedst kendt er Klin for i en periode at have været Tjajkovskijs hjemby.

Historie 

Klin blev første gang nævnt i 1317. I 1482 blev fyrstedømmet Tver og herunder Klin lagt under Storfyrstendømmet Moskva. Mellem 1885 og 1893 boede og arbejdede den russiske komponist Tjajkovskij i Klin; det var i denne periode han skrev Tornerose og Nødeknækkeren. Under Slaget om Moskva i anden verdenskrig var Klin kortvarigt (23. november 1941 – 15. december 1941) besat af tyske invasionsstyrker og led stor skade under kampene. Byen er efterfølgende blevet genopbygget.

Seværdigheder 
 Tjajkovskijs tidligere hus der er omdannet til museum
 Dmitrij Mendelejevs gård
 Arkadi Gaidars hjemme-museum
 Et kloster fra det 1500-tallet
 En katedral fra 1712 i barok stil

Gallery

Eksterne henvisninger 

 Klin , Turistinformation 
 Officiel byhjemmeside  
 Adresser og telefonnumre i Klin 
 Klin Internetbutik  
 Klin byportal 
 Klin byportal, kort, billeder, historie, nyheder, mm.  
 Tjajkovskijmuseet  
 Ortodokse klostre og kirker 
 Nogle billeder fra Klin 
 Kirker i Klin 
 Klin forum  
 Klin hockeyklub 

Byer i Moskva oblast
She Was Hot

"She Was Hot" er en sang fra det engelske rock ‘n’ roll band The Rolling Stones, der stammer fra deres 1983 album Undercover.

Indspilningerne til ”She Was Hot” begyndte sent i 1982. Sangen blev skrevet af Mick Jagger og Keith Richards, mens bandet var på turne. Teksten nævner nogle amerikanske byer som for eksempel:

Sangen er bemærkelsesværdig, da både den originale Stones-pianist, Ian Stewart, og hans efterfølger, Chuck Leavell, spillede på sangen. Derudover medvirkede kun The Rolling Stones på nummeret. Jagger sang, mens Richards og Ron Wood spillede de elektriske guitarer. Charlie Watts og Bill Wyman spillede henholdsvis trommer og bas .
 
”She Was Hot” blev udgivet som den anden single fra albummet den 24. januar 1984. Sangen fik ikke større succes, da den kun blev nummer 44. på de amerikanske hitlister og nummer 42. på de engelske. En video blev lavet med Anita Morris, der forfører hvert enkelt medlem af bandet. 

B-siden var "I Think I'm Going Mad", en sang, der var blevet til overs fra Emotional Rescue indspilningerne.

Eksterne henvisninger 

Officiel tekst 
Se The Rolling Stones ”She Was Hot”
Tekst og info om ”She Was Hot”

Fodnote 

Rolling Stones-sange
Singler fra 1984
Rafael

Rafael bruges i flere sammenhænge:

Ærkeenglen Rafael – en engel
Raffaello Santi – en italiensk maler og arkitekt
Rafael Pereira da Silva – en brasiliansk fodboldspiller
Runamo

Runamo er en klippe, som ligger vest for Ronneby i Blekinge. Ordet Runamo betyder bakken med runer på. Den blev for første gang beskrevet i Saxo Grammaticus Gesta Danorum omkring år 1200. 

Ifølge Saxo havde Valdemar den Store udsendt en ekspedition for at undersøge en gådefuld runeindskrift på klippen. Men Valdemars ekspedition kunne ikke læse indskriften. 500 år senere rejste historikeren Ole Worm til Runamo. Men det lykkedes ham ikke at identificere indskriften.

I 1833 rejste den dansk-islandske arkæolog Finn Magnusen til Runamo. Året efter fik han den ide at læse runeindskriften baglæns, og i løbet af kun to timer havde han en tolkning. Magnusen var overbevist om, at runerne på Runamo var den hidtil ældste runeindskrift på norrønt (oldnordisk). Opdagelsen blev publiceret i juni 1834. 

Men i 1844 påviste den unge historiker Jens Jacob Asmussen Worsaae, at Finn Magnusens tydning var urigtig, og at det kun var naturlige revner i klippen. Indskriften var bare et geologisk fænomen.

Eksterne henvisninger 
 Danmarks Radio P1 Danmarks kort
Artikkelen Runamo i Nordisk familjebok (1916)

Danmarks historie
Arkæologi i Sverige
Blekinges geografi
Nechervan Idris Barzani

Nechervan Idris Barzani (Kurdisk:نێچیرڤان بارزانی, Nêçîrvan Îdrîs Barzanî) (født 21. september 1966), Er en kurdisk politiker, der har været premierminister for den kurdiske regionale regering i Irakisk Kurdistan siden marts 2012. Han har også tidligere været premierminister fra marts 2006 til august 2009

Han er barnebarn af Mustafa Barzani, og nevø af den nuværende leder for KDP, Masoud Barzani.

Eksterne henvisninger 

Politikere fra Kurdistan
EM i curling 1977

Europamesterskabet i curling 1977 for herre- og kvindehold var det tredje EM i curling. Mesterskabet blev arrangeret af European Curling Federation, og turneringen blev afviklet i Askerhallen i Oslo, Norge i perioden 22. – 26. november 1977.

Mesterskabet havde deltagelse af ti herre- og otte kvindehold.

Mænd 

De ti hold mødtes alle-mod-alle (round robin-kampe), hvilket gav ni kampe til hvert hold. Som noget nyt ved dette EM, var slutspillet afskaffet, så vinderen af round robin-kampene blev kåret som europamester.

Sveriges hold fra Härnösands Curling Klub med Ragnar Kamp som kaptajn gik ubesejret gennem de ni round robin-kampe og blev dermed suverænt europamestre. Det var Sveriges første EM-titel efter at de havde vundet hhv. sølv og bronze de to foregående år. Sølvmedaljerne gik til Skotland, som sluttede med syv sejre og to nederlag, mens Vesttyskland efter seks sejre og tre nederlag måtte nøjes med bronzemedaljerne.

De forsvarende europamestre fra Schweiz endte skuffende på 7.-pladsen. Danmark, som blev repræsenteret af et hold fra Hvidovre Curling Club med skipper Jørn Blach i spidsen, måtte tage til takke med 8.-pladsen med tre sejre og seks nederlag.

Resultater

Kvinder 

De otte hold mødtes alle-mod-alle (round robin-kampe), hvilket gav syv kampe til hvert hold. Som noget nyt ved dette EM, var slutspillet afskaffet, så vinderen af round robin-kampene blev kåret som europamester.

Sveriges hold med Elisabeth Branäs som kaptajn forsvarede med succes den EM-titel, som holdet vandt ved EM året før. Det var altså Sveriges anden EM-titel i træk, og holdet gik ubesejret gennem turneringen. Sølvmedaljerne gik til Schweiz, som endte på seks sejre og ét nederlag, mens Skotland for andet EM i træk måtte nøjes med bronzemedaljer efter fire sejre og tre nederlag.

Danmark deltog ikke i mesterskabet – først ved EM i 1978 begyndte Danmark også at stille med et kvindehold ved europamesterskaberne.

Resultater

Kilder / eksterne henvisninger 
World Curling Federation  
WCF Statistics – European Curling Championships 1977 – Men  
WCF Statistics – European Curling Championships 1977 – Women  
European Curling Federation  
ECF – European Curling Championships Winners  
ECF – Previous competitors and results of the EUROPEAN CHAMPIONSHIPS: 1977 in OSLO, Norway  

1977
Sport i 1977
Curling i Norge
Sport i Oslo
SK Slavia Prag

SK Slavia Prag (tjekkisk: SK Slavia Praha) er en tjekkisk fodboldklub grundlagt 1892 i Prag. Klubben er en af landets mest succesrige med 16 tjekkoslovakiske/tjekkiske mesterskaber, adskillige pokalmesterskaber og pæne internationale resultater. Klubben har dog ofte stået en smule i skyggen af lokalrivalerne fra Sparta Prag. Klubben har også reservehold, ungdomshold, kvindehold og futsalhold.

Historie 
Slavia blev grundlagt i Vinohrady i 1892 som en sportsklub, der i begyndelsen primært havde cykelsport på programmet. Fra 1896 blev fodbold også en del af klubbens tilbud, og den første kamp spillede klubben 25. marts samme år. I 1905 fik klubben en skotsk manager, Johny William Maden, der havde en fortid i Celtic F.C., og han medbragte ideer om spillet og dets taktik fra sit hjemland, der gav klubben stor succes i gennem Madens 25 år i spidsen for holdet.

På Tjekkoslovakiets landshold til VM i fodbold 1934 var der otte spillere fra Slavia, hvilket fortæller noget om klubbens dominans i denne periode, der betød tolv nationale mesterskaber i en periode fra 1929-1947 samt adskillige pokalsejre i samme periode. Desuden blev det til sejr i Mitropa Cup i 1938. Men derefter havde klubben en lang periode med svigtende resultater, og to gange i 1950'erne og 1960'erne måtte Slavia rykke ned i næstbedste række.

I slutningen af 1980'erne kæmpede Slavia sig igen op i den allerbedste del af den nationale liga, og det seneste mesterskab kom hjem i 1996 samtidig med, at man nåede semifinalen i UEFA Cuppen. I de seneste år har klubben kæmpet med økonomiske problemer, men i 2007 lykkedes det Slavia at kvalificere sig til UEFA Champions League med et ret ungt hold, der imidlertid i denne turnering måtte tage imod et kedeligt nederlag til Arsenal F.C. på hele 0-7.

I oktober 2006 blev grundstenen lagt til et nyt stadion med planlagt indvielse i marts 2008 og plads til 21.000 tilskuere.

Kendte spillere fra Slavia 
 / Josef Bican (1937-1951, 1953-1955)
  Luboš Kubík (1982-1988, 1996-1997)
  Patrik Berger (1991-1995)
  Karel Poborský (1995-1996)
  Pavel Kuka (1989-1993, 2000-2005)
  Vladimír Šmicer (1987-1996, 2007- )

Deltagelse i europæiske turneringer

Eksterne henvisninger 

 [ Klubbens officielle hjemmeside]

Fodboldklubber i Tjekkiet
Etableret i 1892
Sport i Prag
Langsyne

Langsyne er et tidligere dansk hard rock-band, som aldrig opnåede at slå igennem for alvor, hverken på den internationale eller nationale scene. Bandet blev dannet i 1993 og eksisterede frem til deres opløsning 29. marts 2007. Blandt deres mest kendte numre er Celebration og The Final Words.

Udgivelser 
Album:
 Silent Storm (2005)

EP:
 Let there be wire (1999)
 The Human Trampoline (2000)
 Opportunity (2001)
 Muscle Rock (2002)
 [Langsyne] (2006)

Eksterne henvisninger 
 langsyne.dk 

Rockgrupper fra Danmark